arnastofnun/IGC-2024 huggingface dataset:
S-542/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 16. ágúst 2016, á hendur Y-x-x P-x-x, kennitala 000000-0000, Æsufelli 2, Reykjavík, fyrir fíkniefnalagabrot með því að hafa, aðfaranótt laugardagsins 20. febrúar 2016, í bifreiðinni AO-100 á bifreiðastæði við verslunina A4 í Skeifunni í Reykjavík, haft í vörslum sínum í sölu- og dreifingarskyni 79,15 grömm af marijúana og 5,61 gramm af kannabisstönglum, sem lögreglan fann við leit í bifreiðinni, og á sama tíma selt nafngreindum einstaklingi 1,82 grömm af marijúana.

Telst brot þetta varða við 2. gr., sbr. 5. og 6. gr. laga nr. 65/1974 um ávana- og fíkniefni, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Einnig er krafist upptöku á 79,15 grömmum af marijúana og 5,61 grammi af kannabisstönglum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í desember 1996. Með dómi Héraðsdóms Reykjavíkur, uppkveðnum 5. desember 2014, var ákærða gert að sæta fangelsi í þrjá mánuði, skilorðsbundið í tvö ár, fyrir hegningarlagabrot. Með broti því sem ákærði er sakfelldur fyrir í þessu máli hefur hann rofið skilorð framangreinds dóms. Þar eð refsing ákærða fer nú fram úr sektum ber að dæma skilorðsdóminn upp og er ákærða dæmd refsing í einu lagi, sbr. 60. gr. almennra hegningarlaga nr. 19/1940. Með hliðsjón af sakarefni þessa máls og ákvæðum 77. gr. laga nr. 19/1940 þykir refsing ákærða hæfilega ákveðin fangelsi í fjóra mánuði en fresta skal fullnustu refsingarinnar og falli hún niður að liðnum tveimur árum, frá uppkvaðningu dóms þessa að telja, haldi ákærði almennt skilorð 57. gr. laga nr. 19/1940.

Með vísan til lagaákvæða í ákæru eru gerð upptæk til ríkissjóðs 79,15 grömm af marijúana og 5,61 gramm af kannabisstönglum, sem lögregla lagði hald á við rannsókn málsins.

Sakarkostnað leiddi ekki af málinu.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Y-x-x P-x-x, sæti fangelsi í fjóra mánuði en fresta skal fullnustu refsingarinnar og falli hún niður að liðnum tveimur árum, frá uppkvaðningu dóms þessa að telja, haldi ákærði almennt skilorð 57. gr. laga nr. 19/1940.

Upptæk eru gerð til ríkissjóðs 79,15 grömm af marijúana og 5,61 gramm af kannabisstönglum.

V-kvk-nf S-kvk-nf
S-553/2016

Mál þetta sem dómtekið er í dag var höfðað með ákæru útgefinni af lögreglustjóranum á höfuðborgarsvæðinu þann 23. ágúst 2016 "á hendur V-kk-þgf V-kk-þgf K-kk-þgf, Lynghálsi 10, Reykjavík, fyrir umferðarlagabrot, með því að hafa aðfaranótt mánudagsins 30. maí 2016 ekið bifreiðinni PY-879, sviptur ökuréttindum og ófær um að stjórna henni örugglega vegna áhrifa ávana og fíkniefna (tetrahýdrókannabínól í blóði mældist 7,7 ng/ml) austur Álfabakka í Reykjavík, inn á gatnamót við Arnarbakka án þess að virða stöðvunarskyldu, suður Arnarbakka þar sem bifreiðinni var ekið of hratt miðað við aðstæður en leyfilegur hámarkshraði var 50 km/klst. og loks norður Stekkjarbakka þar sem bifreiðinni var síðan ekið austur Álfabakka gegn rauðu ljósi, allt án þess að hlýða fyrirmælum lögreglu um að stöðva aksturinn þar til lögregla ók í veg fyrir bifreiðina við Urðarbakka.

Telst þetta varða við 1. mgr. 5. gr., 1. mgr. 36. gr., 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 19. gr., sbr. 1. mgr. 41. gr. lögreglulaga nr. 90/1996.

Þess er krafist að ákærði verði dæmdur til refsingar, greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006."

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í nóvember 1992. Hann á að baki sakaferil. Er ákærði nú sakfelldur fyrir akstur undir áhrifum ávana- og fíkniefna í þriðja sinn. Er refsing hans ákveðin fangelsi í 30 daga.

Ákærði er sviptur ökurétti ævilangt.

Ákærði greiði sakarkostnað og málsvarnarþóknun skipaðs verjanda síns, sem nánar greinir í dómsorði

Af hálfu ákæruvaldsins flutti málið D-kvk-nf Ö-kvk-nf V-kvk-nf aðstoðarsaksóknari.

S-kk-nf S-kk-nf héraðsdómari kveður upp dóm þennan.

D ó m s o r ð :

Ákærði, V-kk-nf V-kk-nf K-kk-nf, sæti fangelsi í 30 daga.

Ákærði er sviptur ökurétti ævilangt.

Ákærði greiði 76.971 krónur í sakarkostnað og málsvarnarþóknun skipaðs verjanda síns, J-kk-ef E-kk-ef héraðsdómslögmanns, 163.680 krónur.

S-kk-nf S-kk-nf.
S-558/2016

Mál þetta, sem dómtekið var þriðjudaginn 20. september 2016, er höfðað með ákæru, útgefinni 23. ágúst 2016, á hendur I-x-x V-x-x, kt. 000000-0000, Bergþórugötu 45, Reykjavík, fyrir eftirtalin brot:

I

Þjófnað með því að hafa, sunnudaginn 8. nóvember 2015, í verslun Bónuss, Laugavegi 59 í Reykjavík, stolið matvöru samtals að verðmæti 8.153 krónur.

Telst þetta varða við 1. mgr. 244. gr. almennra hegningarlaga nr. 19/1940.

II

Þjófnað og áfengislagabrot með því að hafa, laugardaginn 21. nóvember 2015, í verslun 10-11, Barónsstíg 4 í Reykjavík, stolið matvöru samtals að verðmæti 1.977 krónur og verið með óspektir sökum ölvunar, en ákærði henti mat í fót lögreglumanns á vettvangi.

Telst þetta varða við 1. mgr. 244. gr. almennra hegningarlaga nr. 19/1940 og 21. gr., sbr. 1. mgr. 27. gr. áfengislaga nr. 75/1998.

Þess er krafist að ákærði verði dæmdur til refsingar og greiðslu alls sakarkostnaðar

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í október 1985. Samkvæmt sakavottorði var honum 22. nóvember 2013 gerð sektarrefsing vegna þjófnaðarbrots. Þann 28. sama mánaðar gekkst hann undir viðurlagaákvörðun fyrir húsbrot og eignaspjöll. Þá var ákærði dæmdur í Hæstarétti Íslands 30. október 2014 til 9 mánaða fangelsisrefsingar, skilorðsbundið í 3 ár, fyrir brot gegn valdstjórninni og tilraun til sérstaklega hættulegrar líkamsárásar. Með brotum þeim sem ákærði er sakfelldur fyrir í máli þessu hefur hann rofið skilorð framangreinds refsidóms. Verður dómurinn tekinn upp og ákærða dæmd refsing í einu lagi, sbr. 60. gr. og 77. gr. almennra hegningarlaga. Þykir refsing ákærða hæfilega ákveðin fangelsi í 10 mánuði.

Ákærði greiði þóknun skipaðs verjanda síns, B-kk-ef J-kk-ef hrl., 81.840 krónur að meðtöldum virðisaukaskatti.

Af hálfu ákæruvaldsins sótti málið S-kvk-nf I-kvk-nf G-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

Dómsorð:

Ákærði, I-x-x V-x-x, sæti fangelsi í 10 mánuði.

Ákærði greiði þóknun skipaðs verjanda síns, B-kk-ef J-kk-ef hrl., 81.840 krónur.

R-kvk-nf H-kvk-nf
S-561/2016

Mál þetta sem dómtekið er í dag var höfðað með ákæru útgefinni af lögreglustjóranum á höfuðborgarsvæðinu þann 23. ágúst 2016 "á hendur A-kk-þgf Á-kk-þgf B-kk-þgf, Rauðavaði 13, Reykjavík.I.

Þjófnaðir:

1. Fimmtudaginn 26. maí í verslun Icewear við Austurstræti 3 í Reykjavík, stolið vörum að verðmæti kr. 17.500.

(M. 007-2016-30219)

2. Fimmtudaginn 26. maí í verslun E-kk-ef gullsmiðs við Aðalstræti 10 í Reykjavík, stolið skartgripum að verðmæti kr. 1.484.000.

(M. 007-2016-30224)

Teljast brot þessi varða við 1. mgr. 244. gr. almennra hegningarlaga nr. 19/1940.

II.

Umferðarlagabrot með því að hafa sunnudaginn 8. maí ekið bifreiðinni HV-E16 sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist metýlfenídat 20 ng/ml) um Smáratorg í Kópavogi.

(M. 007-2016-25942)

Telst brot þetta varða við 1., sbr. 2. mgr. 45. gr. a, 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006."

Ákærða var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærði ekki þing og ekki var kunnugt um að hann væri forfallaður. Málið verður því dæmt á grundvelli framlagðra gagna og samkvæmt þeim hefur verið færð fram næg sönnun fyrir sekt ákærða. Hann verður því sakfelldur samkvæmt ákærunni, en brot hans er þar rétt fært til refsiákvæðis.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Ákærði er fæddur í maí 1978. Hann á að baki sakaferil. Hann var síðast dæmdur 25. maí 2016 í 4 mánaða fangelsi fyrir þjófnað og umferðarlagabrot. Með hliðsjón af brotum ákærða og sakaferli er refsing ákærða ákveðin fangelsi í 60 daga.

Ákærði er sviptur ökurétti ævilangt.

Ákærði greiði sakarkostnað og málsvarnarþóknun skipaðs verjanda síns, sem nánar greinir í dómsorði

Af hálfu ákæruvaldsins flutti málið D-kvk-nf Ö-kvk-nf V-kvk-nf aðstoðarsaksóknari.

S-kk-nf S-kk-nf héraðsdómari kveður upp dóm þennan.

D ó m s o r ð :

Ákærði, A-kk-nf Á-kk-nf B-kk-nf, sæti fangelsi í 60 daga.

Ákærði er sviptur ökurétti ævilangt.

Ákærði greiði 204.496 krónur í sakarkostnað og málsvarnarþóknun skipaðs verjanda síns, S-kk-ef S-kk-ef héraðsdómslögmanns, 81.840 krónur.

S-kk-nf S-kk-nf.
S-563/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 23. ágúst 2016, á hendur Þ-kk-þgf G-kk-þgf, kennitala 000000-0000, Bergstaðastræti 11a, Reykjavík, fyrir eftirtalin umferðarlagabrot með því að hafa:

1. Föstudaginn 6. maí 2016, ekið bifreiðinni UR-718 sviptur ökurétti um Skeifuna í Reykjavík, við Vínbúðina.

2. Sunnudaginn 26. júní 2016, ekið bifreiðinni UR-718 sviptur ökurétti um Brekknaás í Reykjavík, til móts við hesthúsin Tröð.

Teljast brot í báðum liðum varða við 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í október 1957. Í samræmi við framlagt sakavottorð, dagsett 16. ágúst 2016, er við ákvörðun refsingar miðað við að ákærði sé nú í þriðja sinn fundinn sekur um að aka sviptur ökurétti. Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 og í samræmi við dómvenju, þykir refsing ákærða hæfilega ákveðin fangelsi í 45 daga.

Sakarkostnað leiddi ekki af málinu.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Þ-kk-nf G-kk-nf, sæti fangelsi í 45 daga.

V-kvk-nf S-kvk-nf
S-569/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 23. ágúst 2016, á hendur Í-kvk-þgf I-kvk-þgf Á-kvk-þgf, kennitala 000000-0000, Blöndubakka 1, Reykjavík, fyrir umferðarlagabrot með því að hafa, mánudaginn 29. febrúar 2016, ekið bifreiðinni MF-514 svipt ökurétti suður Skútuvog í Reykjavík, við Kleppsveg.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærða verði dæmd til refsingar og til greiðslu alls sakarkostnaðar.

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd í apríl 1996. Samkvæmt framlögðu sakavottorði, dagsettu 16. ágúst 2016, hefur ákærða nú í þriðja sinn verið fundin sek um að aka svipt ökurétti. Með dómi Héraðsdóms Reykjavíkur, uppkveðnum 8. september 2016, var ákærðu gert að sæta fangelsi í fimm mánuði, skilorðsbundið í tvö ár. Það brot sem ákærða er sakfelld fyrir í þessu máli var framið fyrir uppkvaðningu dómsins og verður ákærðu því dæmdur hegningarauki í samræmi við ákvæði 78. gr. almennra hegningarlaga nr. 19/1940, sbr. og 77. gr. sömu laga. Með hliðsjón af sakarefni þessa máls og í samræmi við dómvenju þykir refsing ákærðu hæfilega ákveðin fangelsi í þrjátíu daga.

Ákærða greiði málsvarnarþóknun skipaðs verjanda síns, K-kvk-ef E-kvk-ef H-kvk-ef hdl., 80.600 krónur, að meðtöldum virðisaukaskatti.

Annan sakarkostnað leiddi ekki af málinu.

Af hálfu ákæruvaldsins flutti málið E-kvk-nf H-kvk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, Í-kvk-nf I-kvk-nf Á-kvk-nf, sæti fangelsi í þrjátíu daga.

Ákærða greiði málsvarnarþóknun skipaðs verjanda síns, K-kvk-ef E-kvk-ef H-kvk-ef hdl., 80.600 krónur.

V-kvk-nf S-kvk-nf
S-574/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 23. ágúst 2016, á hendur B-kk-þgf K-kk-þgf, kennitala 000000-0000, Þorláksstöðum, Kjós, fyrir umferðarlagabrot með því að hafa, miðvikudaginn 11. maí 2016, ekið bifreiðinni ZS-626 undir áhrifum áfengis (alkóhólmagn í blóði mældist 2,02‰) á bifreiðastæði við Hulduhlíð 32 í Mosfellsbæ.

Telst brot þetta varða við 1., sbr. 3. mgr. 45. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Verjandi ákærða krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í júlí 1946. Samkvæmt framlögðu sakavottorði, dagsettu 16. ágúst 2016, hefur ákærði nú í þriðja sinn verið fundinn sekur um að aka undir áhrifum áfengis. Í samræmi við dómvenju þykir refsing ákærða hæfilega ákveðin fangelsi í þrjátíu daga.

Með vísan til lagaákvæða í ákæru er ákærði sviptur ökurétti ævilangt, frá uppkvaðningu dóms þessa að telja.

Ákærði greiði 60.008 krónur í sakarkostnað.

Af hálfu ákæruvaldsins flutti málið E-kvk-nf H-kvk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf K-kk-nf, sæti fangelsi í þrjátíu daga.

Ákærði er sviptur ökurétti ævilangt, frá uppkvaðningu dóms þessa að telja.

Ákærði greiði 60.008 krónur í sakarkostnað.

V-kvk-nf S-kvk-nf
S-579/2016

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 30. ágúst sl., á hendur:

„A, kt. 000000-0000,

[...], Reykjavík,

fyrir líkamsárás, með því að hafa, [...] 2014 í húsnæði [...] í Reykjavík, veist með ofbeldi að systur sinni B, kt. 000000-0000, ýtt við henni og slegið hnefahögg í andlitið þannig að hún féll við á gólfið og þar sem hún lá sparkað ítrekað í líkama hennar, allt með þeim afleiðingum að hún hlaut mar í andliti, mar á hægra hné og mar á hægri rasskinn.

(Mál nr. 007-2014-58327)

Telst brot þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar.“

Sækjandi féll frá því ákæruatriði að ákærði hefði slegið brotaþola hnefahögg í andlitið.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða sem er í samræmi við gögn málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði hefur ekki áður sætt refsingum. Við ákvörðun refsingar er til þess litið svo og játningar hans hér fyrir dómi. Þá er litið til læknisvottorða sem lögð hafa verið fram í málinu en þau staðfesta að ákærði er með þroskaskerðingu og hefur verið undir miklu álagi vegna fjölskyldumála undanfarið. Það atvik sem hér um ræðir samtvinnaðist því. Þá hlaut brotaþoli ekki alvarlegan skaða af háttseminni. Á móti kemur að ofbeldisbrot eru litin alvarlegum augum þegar nákomnir eiga í hlut en brotaþoli er systir ákærða. Vísast í þessu sambandi til 1., 2. og 8. tl. 1. mgr. 70. gr. almennra hegningarlaga. Eins og hér er ástatt þykja þó ekki efni til þess að líta til 3. mgr. 70. gr. almennra hegningarlaga við ákvörðun refsingar.

Að öllu ofangreindu virtu er refsing ákærða ákveðin 30 daga fangelsi en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði málsvarnarlaun skipaðs verjanda síns, E-kvk-ef Ó-kvk-ef W-kvk-ef hdl., 102.300 krónur og 40.000 krónur í annan sakarkostnað.

D ó m s o r ð :

Ákærði, A, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði málsvarnarlaun skipaðs verjanda síns, E-kvk-ef Ó-kvk-ef W-kvk-ef hdl., 102.300 krónur og 40.000 krónur í annan sakarkostnað.

S-kvk-nf H-kvk-nf (sign.)
S-580/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 30. ágúst 2016, á hendur L-x-x V-x-x V-x-x, kennitala 000000-0000, Fellsmúla 5, Reykjavík, fyrir eftirtalin þjófnaðarbrot með því að hafa:

1. Sunnudaginn 8. maí 2016, í verslun Hagkaupa, Holtagörðum í Reykjavík, stolið þremur stykkjum af Omega 3 Lýsi, samtals að verðmæti 2.439 krónur.

2. Miðvikudaginn 1. júní 2016, í verslun Lyfju, Lágmúla 5 í Reykjavík, stolið fjórum glösum af Q10 fæðubótarefni, samtals að verðmæti 16.544 krónur.

Teljast brot þessi varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæðis í ákæru.

Ákærði er fæddur í mars 1962. Samkvæmt framlögðu sakavottorði, dagsettu 24. ágúst 2016, hefur ákærði nú í þriðja sinn innan ítrekunartíma, sbr. 3. mgr. 71. gr. almennra hegningarlaga nr. 19/1940, verið fundinn sekur um þjófnað. Með dómi Héraðsdóms Reykjavíkur, uppkveðnum 29. október 2015, var ákærða gert að sæta fangelsi í tvo mánuði, skilorðsbundið í tvö ár, fyrir þjófnaðarbrot. Með brotum þeim sem ákærði er sakfelldur fyrir í þessu máli hefur hann rofið skilorð dómsins. Ber nú að dæma skilorðsdóminn upp og er ákærða dæmd refsing í einu lagi, sbr. 60. og 77. gr. almennra hegningarlaga nr. 19/1940. Með hliðsjón af sakarefni þessa máls þykir refsing ákærða hæfilega ákveðin fangelsi í þrjá mánuði en fresta skal fullnustu tveggja mánaða af refsingunni og falli sá hluti hennar niður að liðnum tveimur árum, frá uppkvaðningu dóms þessa að telja, haldi ákærði almennt skilorð 57. gr. laga nr. 19/1940.

Sakarkostnað leiddi ekki af málinu.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, L-x-x V-x-x V-x-x, sæti fangelsi í þrjá mánuði en fresta skal fullnustu tveggja mánaða af refsingunni og falli sá hluti hennar niður að liðnum tveimur árum, frá uppkvaðningu dóms þessa að telja, haldi ákærði almennt skilorð 57. gr. laga nr. 19/1940.

V-kvk-nf S-kvk-nf
S-581/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 30. ágúst 2016, á hendur Á-kk-þgf O-kk-þgf E-x-x, kennitala 000000-0000, Hátúni 10b, Reykjavík, fyrir þjófnað með því að hafa, miðvikudaginn 15. júní 2016, í verslun Hagkaupa, Skeifunni 15 í Reykjavík, stolið matvöru samtals að verðmæti 30.125 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæðis í ákæru.

Ákærði er fæddur í janúar 1960. Samkvæmt framlögðu sakavottorði, dagsettu 24. ágúst 2016, hefur ákærði ítrekað verið fundinn sekur um þjófnaði frá árinu 2000. Með hliðsjón af sakarefni þessa máls þykir refsing ákærða hæfilega ákveðin fangelsi í sextíu daga. Í ljósi síendurtekinna brota þykja ekki efni til að skilorðsbinda refsinguna.

Sakarkostnað leiddi ekki af málinu.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Á-kk-nf O-kk-nf E-x-x, sæti fangelsi í sextíu daga.

V-kvk-nf S-kvk-nf